PATVIRTINTA

 Tauragės lopšelio-darželio ,,Kodėlčius“

 direktoriaus 2023 m. balandžio 3 d.

 įsakymu Nr. V-45

**TAURAGĖS LOPŠELIO-DARŽELIO ,,KODĖLČIUS“ 2023 M. VEIKLOS PLANAS**

**I SKYRIUS**

**LOPŠELIO-DARŽELIO PRISTATYMAS**

**Duomenys apie įstaigą:**

* Lopšelis-darželis ,,Kodėlčius” yra Tauragės rajono savivaldybės biudžetinė įstaiga.
* Pagrindinė veiklos rūšis – ikimokyklinis ugdymas.
* Ugdomoji forma – dieninė.
* Ugdomoji kalba – lietuvių.
* Įstaigoje veikia 15 grupių, kurias lanko 279 vaikai.
* Dirba 63 darbuotojai: iš jų - 34 pedagogai, - 29 aptarnaujantis personalas.

**Vizija**

Laimingo vaiko darželis. Tai moderni, profesionali, atvira, aktyviai veikianti, nuolat besimokanti, kurianti saugią, šiuolaikišką ugdymo(si) aplinką ugdymo įstaiga.

**Misija**

Teikti kokybiškas ikimokyklinio ir priešmokyklinio ugdymo paslaugas, tenkinti vaiko prigimtinius, socialinius, pažintinius, saviraiškos poreikius, glaudžiai bendradarbiaujant su šeima ir socialiniais partneriais.

**Strateginiai prioritetai**

1. Vaikų ugdymo(si) proceso tobulinimas taikant kokybišką ir inovatyvų ugdymą(si);

2. Vaikų pasiekimų ir pažangos vertinimo sistemos tobulinimas;

3. Pedagogų profesinės kultūros ir kompetencijų tobulinimas;

4. Pedagogų ir tėvų veiklos dermės plėtojimas;

5. Materialinės bazės turtinimas ir atnaujinimas.

**II SKYRIUS**

**2022 METŲ VEIKLOS PLANO ĮGYVENDINIMO ATASKAITA**

**2022 m. veiklos vykdymui ir ugdymo kokybės užtikrinimui gautos ir panaudotos lėšos: mokymo – 460 237 Eur, savivaldybės biudžeto – 552 232, 94 Eur, spec. programų – 92800 Eur, paramos – 1494,26 Eur, projektų – 2500 Eur, tikslinės dotacijos – 17024 Eur.**

|  |
| --- |
| Tauragės lopšelio-darželio ,,Kodėlčius“ 2019-2022 metų strateginio plano tikslai orientuoti į ugdymo kokybės gerinimą, ugdymo programos kūrybišką įgyvendinimą, pedagogų kvalifikacijos tobulinimą, pagalbos vaikams ir šeimai efektyvinimą, funkcionalios ugdymo aplinkos kūrimą. Šiems tikslams įgyvendinti 2022 m. buvo numatyti 4 tikslai:**Pirmas tikslas** ***– užtikrinti kokybišką inovatyvų ugdymą***. Įgyvendinant šį tikslą, didžiausias dėmesys buvo skiriamas mokytojų kompetencijos tobulinimui. 25 mokytojai išklausė 40 val. kursus „Inovacijos vaikų darželyje. Kaip dirbti su ikimokyklinio ugdymo metodiniais rinkiniais „Žaismė ir atradimai““, dalyvavo 72 val. ilgalaikėje programoje „Besimokančių mokyklų tinklas“, išklausė daug seminarų apie STEAM metodiką, domėjosi inovatyviu ugdymu Suomijoje, Švedijoje, Lenkijoje. Išklausė 8 val. Turizmo vadovų kursus ir gavo pažymėjimus. **Viso: 3421** val. – 1 mokytojas skyrė 22 dienas per metus kvalifikacijos tobulinimui. |

Šiais mokslo metais pradėjome įgyvendinti naują metodinę priemonę „Žaismė ir atradimai“. Atlikome apklausą, kaip mokytojams sekėsi ją įgyvendinti:

* 80 % mokytojų priemonę įvertino **labai gerai**, 20 % **- gerai**.
* 50 % mokytojų kitų planavimų veikloms nebenaudoja, tik remiasi knygelių idėjomis. 30 % pedagogų knygelių veiklas planuoja 3 kartus per mėnesį, 20 % - 2 kartus per mėnesį.
* 80 % mokytojų su šią priemone supažindino tėvelius, siunčia jiems foto, dalijasi vaikų pasiekimais.

Sunkumą, kad būtų pilnai įgyvendinta ši metodinė priemonė, 70 % mokytojų mato tame, kad neturi ugdymo veikloms reikalingų priemonių.

**Darant apklausos išvadą - knygelės „Žaismė ir atradimai“ atnaujino pasenusius ugdymo metodus, suteikė mokytojams galimybę ugdymo procesą paversti inovatyviu ir šiuolaikišku.**

Darželis siekia tapti STEAM tinklo nare. Šiemet sukūrėme STEAM ugdymo strategiją. Vyksta gerosios patirties pasidalijimas – darbai keliami į STEM School Label.eu ir internetinę darželio svetainę.

Inovatyviais metodais atnaujinome ikimokyklinio ugdymo programą „Kodėlčiukų žingsneliai“ ( įsakymo Nr.V-152, 2022 m. lapkričio 17 d. ). Paruošėme vaikų turizmo aprašą (Nr. V-76, 2022-03-16 ).

 Buvo stebėta 13 ugdymo veiklų. Vyko inovacijų taikymo ugdymo procese rezultatų aptarimas.

Kryptingai vyksta spec. poreikių vaikų ugdymas. Ruošiamos individualios ugdymo programos, vyksta specialistų susirinkimai, aptariami pasiekimų rezultatai. Vyko Tauragės rajono savivaldybės administracijos švietimo ir sporto skyriaus specialistės L. Oželytės VGK darbo patikra (2022- 11 -30). VGK darbas įvertintas gerai.

Vyksta patirtinis ugdymas netradicinėse erdvėse. Grupės vyko į Kartų parką, Oko mišką, Pagramančio regioninį parką, Lakštingalų slėnį. Išvykose vaikai atliko įvairius stebėjimus, tyrinėjimus, bandymus. Vasaros metu buvo tęsiamas socializacijos projektas „Gamtos takeliu keliaukime kartu“, kurio metu vaikai lankėsi Tauragės muziejuje, B. Baltrušaitytės bibliotekoje, važiavo į S. Klymanto sodybą ir t.t.

Darželyje per šiuos metus vykdėme 14 tarptautinių, 56 respublikinius projektus. Patys organizavome 3 rajoninius renginius ir dalyvavome kitų įstaigų organizuotuose 8 renginiuose. Vyko 32 šventės, akcijos, projektai, šventinės dienos.

**Antras tikslas** ***– tobulinti bendradarbiavimu grįstą lopšelio-darželio veikl*ą**. Kiekvienais metais, priimant naujus vaikus, siekiame glaudaus bendradarbiavimo su šeimomis. Dar prieš ateinant vaikučiui į darželį, šeimoms išsiunčiame laiškus, kuriuose trumpai aprašome darželio gyvenimą – režimą, lankymo tvarką, maitinimo kainas, pagrindinius adaptacijos palengvinimo būdus ir t.t. Susirinkimų metu siekiame sužinoti tėvų lūkesčius darželiui, pasakojame apie darželio veiklą, pasiekimus. Nuolat vykdome tėvų švietimą aktualiomis temomis: vaikų elgesio, adaptacijos laikotarpio problemos, ligų prevencija ir t.t. (siunčiame nuorodas, ruošiame lankstinukus).

Noriai dalyvaujame kitų rajono ikimokyklinio ugdymo įstaigų organizuojamuose renginiuose. Vyresniųjų grupių vaikučiai šiemet dalyvavo 8 renginiuose. Patys kviečiame įstaigas į savo inicijuotas veiklas – vykdėme 3 rajoninius renginius: „Orientacinės varžybos ikimokyklinio amžiaus vaikams“, „Mes – mažieji inžinieriai“ ir Tauragės dienoms skirtą renginį „Vasaros spalvos“. Organizuodami įvairias veiklas kviečiame dalyvauti ir tėvelius. Jau tapo tradicija, pavasarį organizuoti sporto šventę visai įstaigos bendruomenei. Šiemet šventę „Kaip gera ir smagu sportuot visiems kartu“ organizavome Žalgirių gimnazijos stadione. Šeimos varžėsi estafetėse, vaišinosi susineštomis vaišėmis.

Vyksta bendradarbiavimas su socialiniais partneriais organizuojant papildomo ugdymo veiklas. Tęsiamos sutartys su „Robotikos akademija“ ir „Mažieji išradėjai“ organizatoriais.

**Trečias tikslas** ***– užtikrinti saugią ir sveiką ugdymo bei darbo aplinką.*** Siekiant įgyvendinti šį tikslą, darželyje vykdėme daug prevencinių programų. Programos „Sveikatos saugojimo ir stiprinimo programa“ vykdymo metu, vaikučiai sužino kaip saugoti, stiprinti ir puoselėti fizinę ir psichologinę sveikatą. Programos „Alkoholio, tabako ir kitų psichiką veikiančių medžiagų vartojimo prevencijos programa“ metu, vaikai mokomi sveikai gyventi ir suprasti neigiamą svaiginančių medžiagų poveikį. Suvokti savo jausmus, užmegzti tinkamus santykius ir priimti tinkamus sprendimus mokėme per „Zipio draugai“ ir Kimochis programas. Kiekvienais metais įdomiai, su organizatorių sugalvotomis idėjomis, paminime Tolerancijos dieną bei vykdome „Savaitę be patyčių“. Šių veiklų metu darželio vaikai sužino koks didelis, įvairus ir skirtingas mūsų pasaulis. Kasmet ruošiame paraišką ir gauname finansavimą sveikatingumo projekto „Sveikatos takeliu“ vykdymui. Kadangi esame „sportuojantis darželis“ kasmet vykdome sveikatingumo projektus: RIUKKPA „Lietuvos mažųjų žaidynės“, LFF ir NaFA „Futboliukas“, „Apibėk mokyklą“, Judumo savaitė“. Esame pripažinti Aktyvia mokykla, todėl vykdome jų inicijuojamas veiklas, ruošiame ataskaitas. Kasmet kviečiame į įstaigą Tauragės policijos komisariato atstoves su Amsiumi, kurie pamoko vaikučius saugumo gatvėje.

Vykdėme giluminį veiklos kokybės įsivertinimą „Mokyklos mikroklimatas“. Jo metu atlikome visų įstaigos darbuotojų apklausą. Supažindinimas su išvadomis vyko prie kavos puodelio, kurio metu diskutavome ko trūksta, ką šalinti ir kaip pagerinti įstaigos mikroklimatą.

**Ketvirtas tikslas** – ***turtinti įstaigos materialinę bazę.*** Šiemet įrengėme 2 žaidimų aikšteles PYKŠT ir POKŠT grupėms. Sumontavome prie lauko aikštelių poilsio suoliukus. Suremontavome 2 kabinetus: direktorės pavaduotojos ugdymui ir direktoriaus pavaduotojo ūkiui. Įrengėme 9 grupėms kondicionierius. Vieną ikimokyklinio ugdymo grupę pertvarkėme į ankstyvojo ugdymo grupę. Grupių aplinką aprūpinome reikiamomis priemonėmis ugdymui, žaislais.

SSGG

**2023 m.**

|  |  |
| --- | --- |
| **STIPRYBĖS**1. Renovuotas pastatas.
2. Pilnai sukomplektuotos grupės.
3. Jaunėjantis pedagoginis personalas
4. Grupės sistemingai aprūpinamos ugdymo priemonėmis.
5. Informatyvi įstaigos interneto svetainė.
6. Estetiška, sutvarkyta darbo aplinka.
7. Efektyvi vadyba.
8. Kvalifikuoti darbuotojai.
9. Palankios sąlygos savišvietai ir kvalifikacijos kėlimui.
10. Geras įstaigos įvaizdis, palankūs tėvų atsiliepimai apie įstaigą.
11. Pagalbos mokytojui ir mokiniui specialistų gausėjimas.
12. Nuolat tiriami tėvų ir darbuotojų poreikiai
13. Didėjantis darbuotojų darbo užmokestis.
14. Didelis dėmesys sportui, įgyvendinamos įvairios kūno kultūros ir sveikatinimo programos.
15. Inovatyvių ugdymo metodų taikymas. STEAM plėtojimas.
16. Aktyviai įgyvendinami įvairūs projektai, pritraukiamos papildomos lėšos ugdymui.
17. Sensorinio kambario įrengimas spec. poreikių turintiems vaikams
 | **SILPNYBĖS**1. Didėjantis vaikų, turinčių vidutinių ir didelių spec. poreikių, skaičius.
2. Pasyvus kai kurių darbuotojų dalyvavimas projektuose.
3. Nepilnai išnaudojama lauko aplinka ugdymui
4. Nepakankamas pedagogų IT raštingumas.
5. Pasyvi įstaigos savivalda, maža dalis tėvų dalyvauja įstaigos veikloje.
6. Pedagogų kompetencijos trūkumas dirbant su spec. poreikių vaikais.
7. Dalies tėvų pedagoginių, psichologinių ir socialinių įgūdžių stoka.
 |

|  |  |
| --- | --- |
| **GALIMYBĖS**1. Stiprinti įstaigos savivaldos pozicijas, įtraukiant daugiau tėvų į lopšelio-darželio veiklas.
2. Skatinti pedagogų nuolatinį tobulėjimą organizuojant reikalingus mokymus (darbo su spec. poreikių vaikais, IKT naudojimo).
3. Plėtoti naujų socialinių partnerių paiešką, įgyvendinant bendrus projektus.
4. Skatinti pasidalijimą gerąja patirtimi.
 | **GRĖSMĖS**1. Didėjantis vyresnio amžiaus darbuotojų skaičius (dėl to atsirandantis profesinis ,,perdegimas“, ligos)
2. Daugėja vaikų, turinčių sveikatos ir elgesio sutrikimų.
3. Kai kurių tėvų nenoras pripažinti savo vaikų elgesio ir ugdymo sutrikimus.
4. Nenumatytų aplinkybių (force majeure) atsiradimas (pvz. pandemija)
5. Vidaus patalpų nusidėvėjimas (elektros instaliacija, vamzdynai irpan.)
 |

**III SKYRIUS**

**2023 M. VEIKLOS TIKSLAI IR UŽDAVINIAI, ĮGYVENDINIMO PRIEMONĖS**

**2023 m. veiklos vykdymui ir ugdymo kokybės užtikrinimui Tauragės lopšeliui-darželiui ,,Kodėlčius“ skirta: mokymo lėšų – 53 9300,00 Eur, savivaldybės biudžeto lėšų – 609 600 Eur, spec. programų lėšų – 108 500 Eur.**

**1 tikslas –užtikrinti ugdymo kokybę, taikyti ikimokyklinio ugdymo inovacijas.**

|  |  |  |  |
| --- | --- | --- | --- |
| Eil.Nr. | Veiklos | Atsakingas | Įgyvendinimo priemonė, rezultatas |
| 1.1. | Nuolatinis mokytojų profesinės kompetencijos augimas. | Direktorė | 1.1.1. IKT – bendradarbiavimui. Naujausių inovatyvių skaitmeninių technologijų, programų diegimas ir priemonių taikymas ugdymo procese. 1.1.2.Organizuojama metodinė veikla, skatinanti pasidalijimą informacija iš seminarų (visus metus)1.1.4. Mokytojų dalyvavimas kvalifikaciniuose renginiuose pagal individualius poreikius (ne mažiau 5 d.)1.1.5. Įgytas STEAM tinklo nario statusas( per metus)  |
| 1.2. | Inovacijų sklaida ir taikymas ugdymo procese | Direktorė,Direktoriaus pavaduotoja ugdymui, Darbo grupė | 1.2.1. Organizuota konferencija „Geroji patirtis įgyvendinant rekomendacijas „Žaismė ir atradimai“ ( kovo mėn)1.2.2.Vykdoma ugdymo proceso bei planavimo stebėsena (kas mėn.)1.2.3. Metodinės pagalbos teikimas naujai pradėjusiems dirbti pedagogams. (visus metus) |
| 1.3. | Įvairių poreikių vaikų integracija ir teigiamas bendruomenės požiūris | VGK  | 1.3.1.Individualių planų rengimas spec. poreikių vaikams (po PPT išvadų)1.3.2. Pagalbos specialistų bendravimas su mokytojais, dirbančiais su spec. poreikių vaikais (nuolat)1.3.3.Organizuotos įvairios akcijos, kurios skatintų vaikų, turinčių įvairiųporeikių, integraciją ( Tolerancijos diena, Tarptautinė autizmo supratimo diena)1.3.4.VGK posėdžių sistemingas organizavimas (1 kartą per 2 mėn.) |
| 1.4. | Patirtinis ugdymas netradicinėse erdvėse. | Grupių mokytojos | 1.4.1.Ugdymo veiklų organizavimas Kartų parke, miesto erdvėse, muziejuose, Lakštingalų slėnyje, Oko miške, krantinėje prie upės Jūros ir t.t. (po 2-4 veiklas per metus)1.4.3. Tęsiama vasaros stovyklėlė ,,Gamtos takeliu keliaukime kartu” (birželio mėn.) |
| 1.5. | Projektų, renginių organizavimas | Direktoriaus pavaduotoja ugdymui, grupių mokytojos, meninio ugdymo mokytoja | 1.5.1. Renginiai, projektai organizuojami pagal atskirą planą (pridedama) po 1-2 renginius per mėn. |

**2 tikslas – kurti bendradarbiavimo kultūrą.**

|  |  |  |  |
| --- | --- | --- | --- |
| Eil.Nr. | Veiklos | Atsakingas | Įgyvendinimo priemonė, rezultatas |
| 2.1. | Mokymų, paskaitų, susitikimų, renginių organizavimas tėvams. | Direktorė,grupių mokytojos,psichologė | 2.1.1. Naujai priimtų vaikų tėvų susirinkimų organizavimas ,, Vaiko adaptacija darželyje” (rugsėjo mėn.)2.1.2. Tėvų švietimo vykdymas. (2-3 kartus per metus) |
| 2.2. | Dalyvavimas socialinių partnerių organizuojamose konferencijose, akcijose. | Direktoriaus pavaduotoja ugdymui, grupių mokytojos | 2.2.1. Dalyvavimas kitų ikimokyklinio ugdymo įstaigų organizuojamuose renginiuose, skirtuose vaikams, jų kūrybai (5-8 projektai per metus)2.2.2. Dalyvavimas kitų oranizacijų renginiuose (rajono, respublikos, tarptautinių organizacijų) 2-6 renginiai per metus. |
| 2.3. | Tėvų įtraukimas į ugdymo procesą. | Įstaigos taryba | 2.3.1. Organizuojamos veiklos su šeima ,,Pofesijos”2.3.2. Bendruomenės sporto švnetė „Iššifruok estafetės kodą“2.3.3. Tėvų savanorystės idėjų įgyvendinimas organizuojant veiklas netradicinėse erdvėse. |
| 2.4. | Bendradarbiavimas su soc. partneriais organizuojant papildomo ugdymo veiklą. | Direktorė | 2.4.1. Tęsiamos sutartys su VšĮ ,,Robotikos akademija” bei A. Zabėlos įm. dėl ,,Robotikos” , ,,Mažųjų išradėjų” būrelių veiklos.2.4.2.Naujų sutarčių pasirašymas dėl papildomo ugdymo būrelių organizavimo įstaigoje (nuo rugsėjo mėn.) |

**3 tikslas. Kurti saugią, pasitikėjimu grįstą aplinką.**

|  |  |  |  |
| --- | --- | --- | --- |
| Eil.Nr. | Veiklos | Atsakingas | Įgyvendinimo priemonė, rezultatas |
| 3.1. | Socialinių-emocinių ugdymo programų vykdymas. | Psichologė | 3.1.1. Programos ,,Kimochis” vykdymas jaunesniojo ikimokyklinio amžiaus vaikams3.1.2. Programos ,,Zipio draugai” vykdymas vyresniojo ikimokyklinio amžiaus vaikams. |
| 3.2. | RIUKKPA projektų vykdymas |  | 3.2. Narystė Respublikinėje ikimokyklinio ugdymo kūno kultūros pedagogų asociacijoje. Dalyvavimas projektuose. |
| 3.3. | Sveikatingumo projektų vykdymas | Sveikatos priežiūros specialistė, socialinė pedagogė | 3.3.1. Sveikatos priežiūros specialistės veiklos plano įgyvendinimas (kas mėn. po 1-3 veiklas)3.3.2.Projekto ,,Sveikatos takeliu” naujo etapo vykdymas pagal pateiktą paraišką ir gautą finansavimą. |
| 3.4. | ,,Aktyvios mokyklos” plano įgyvendinimas. | Kūno kultūros mokytojas ,Grupių mokytojos | 3.4.1. ,,Aktyvios mokyklos” veiklų įgyvendinimas (iki gruodžio 10 d.)3.4.2.Fizinio aktyvumo skatinimo plano 2023m. parengimas ir įgyvendinimas (ne mažiau 80 proc. numatytų priemonių per metus) |
| 3.5. | Darbuotojų motyvavimo sistemos, nukreiptos į darbuotojų veiklos rezultatyvumą ir aktyvumą, tobulinimas. | Administra-cija | 3.5.1.Kartą per metus organizuojami individualūs pokalbiai su kiekvienu darbuotoju susitariant dėl svarbiausių darbų ir veiklos rezultatų.3.5.2.Pedagogų savianalizės anketų apibendrinimas.3.5.3.Bendrų kultūrinių veiklų organizavimas. |

**4 tikslas – turtinti įstaigos materialinę bazę.**

|  |  |  |  |
| --- | --- | --- | --- |
| Eil.Nr. | Veiklos | Atsakingas | Įgyvendinimo priemonė, rezultatas |
| 4.1. | Lauko aplinkos atnaujinimas | Direktoriaus pavaduo-tojas ūkio reikalams | 4.1.3. Atnaujinta takelio danga prie stadiono (iki rugsėjo 1 d.) |
| 4.2. | Vidaus aplinkos sąlygų gerinimas | Direktoriaus pavaduo-tojas ūkio reikalams | 4.2.1.Įrengti kondicionieriai 5 grupėse (iki rugsėjo 1 d.)4.2.2. Sensorinio kambario įrengimas ( iki rugsėjo 1 d.)4.2.3.Ugdymo grupės aprūpintos ugdymo priemonėmis pagal programos reikalavimus. (poreikis tiriamas ir įgyvendinamas 2 kartus per metus) |

**MOKYTOJŲ TARYBOS POSĖDŽIAI**

|  |  |  |
| --- | --- | --- |
| Eil.Nr. | Tema | Atsakingas |
| 1. | Pravestos konferencijos sėkmės rodiklių aptarimas | Mokytojų tarybos pirmininkė |
| 2. | Vaikų pasiekimų analizė už 2023-2024 m.m. (gegužės mėn.) | Direktoriaus pavaduotoja ugdymui |
| 3. | Iššūkiai ir prioritetai 2023-2024 m.m. (rugpjūčio mėn.) | DirektorėMokytojų tarybos pirmininkė |
| 4. | Giluminio įsivertinimo ataskaita.2023-2025 m. strateginio plano projekto pristatymas (gruodžio mėn.) | Mokytojų tarybos pirmininkėDarbo grupės |

**MOKYKLOS TARYBOS POSĖDŽIAI**

|  |  |  |  |
| --- | --- | --- | --- |
| Eil.Nr. | Temos | Laikas | Atsakingas |
| 1. | Mokyklos direktoriaus ataskaita už 2022 m. Įvertinimas.2023 m. veiklos plano ir biudžeto aptarimas.Atnaujintos ikimokyklinio ugdymo programos pristatymas. | Vasario mėn. | Mokyklos tarybos pirmininkė |
| 2. | Įstaigos darbo organizavimas vasaros laikotarpiu.Šeimų sporto šventės organizavimas. | Gegužės mėn. | Mokyklos tarybos pirmininkė |
| 3. | Pasirengimas naujiems mokslo metams. Tarifikacijos plano aptarimas, ir IV ketvirčio biudžeto svarstymas. | Rugsėjo mėn. | Mokyklos tarybos pirmininkė |
| 4. | Mokytojų atestacijos planas.Strateginio plano projekto 2023-2025 m. aptarimas. | Gruodžio mėn. | Mokyklos tarybos pirmininkė |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_